section_heading: Životopis
paragraph_text: Carmine Lupertazzi je stari mafijaš iz generacije Corrada "Juniora" Soprana. Tijekom svoje cijele kriminalne karijere nije se isticao, djelujući iz svojih klubova i restorana. Tijekom sedamdesetih i osamdesetih uhićen je i oslobođen zbog optužbi za reket. U to su vrijeme u zatvoru završili i na 20 godina osuđeni njegov dugogodišnji consigliere Angelo "Angie" Garepe i kapetan Philip "Phil" Leotardo. Tijekom Carmineove vladavine, njujorška je organizacija njegovala bliske odnose s obitelji DiMeo/Soprano.